I går fortalte den nordjyske landmand og formand for landboforeningen Bæredygtigt Landbrug, Flemming Fuglede Jørgensen, til TV2/Nord at han ikke ville overholde loven. Og det fik miljøminister Ida Auken til at ekskludere ham fra et vandtopmøde, der holdes i dag. Men formanden for Agri Nord, Carl Christian Pedersen opfordrer modsat sine medlemmer til at overholde loven. - Jeg tør ikke anbefale mine medlemmer at boycotte lovgivningen. Det er der alt for store ricisi forbundet med. Til gengæld opfordrer jeg mine medlemmer til at melde fra overfor kommunerne, så de kan opnå en form for retssikkerhed, siger Carl Christian Pedersen til TV2/Nord.
Formanden for den nordjyske landboforening Agri Nord opfordrer medlemmerne til at overholde den nye randzonelov til trods for at han synes loven er urimelig.